# Hort ecològic escolar/L'hort d'hivern

L'hort d'hivern està format per totes aquelles especies hortícoles que tenim plantades a l'hort durant els mesos més freds del l'any. Es tracta d’espècies que resisteixen temperatures per sota dels 0ºC, amb diferent grau de resistència a les baixes temperatures en funció de l’espècie o varietat.
Aquesta capacitat de resistència a les baixes temperades no implica necessariament que continuen el seu desenvolupament malgrat les baixes temperatures. De fet no es així, ja que per sota dels 10ºC el creixement s’alenteix molt, i per sota dels 5ºC el creixement és pràcticament inexistent. Per tant el primer que hem de saber es que l'hort d'hivern es prepara a l'estiu, i això és especialment així quan més fred sigui el lloc on vulguem instaurar un hort d'hivern. Per anar be la majoria de les espècies hortícoles d'hivern haurien d'estar plantades un parell de mesos abans de que tinguem unes temperatures mitjanes de 10ºC. I abans de plantar hem de preparar els bancals,i això requereix temps. És el temps que necessiten aquestes plantes per desenvolupar-se suficientment per aguantar un rigorós hivern, havent acumulat suficients reserves com per que, quan les temperatures comencin a pujar, puguin créixer ràpidament i es aleshores quan ens ofereixen les seves produccions.
Es a dir, a no ser que ens trobem a la zona litoral d'hiverns suaus, l'hort d'hivern no ens proporcionarà verdura que ha crescut durant l'hivern, ja que com a molt el que collirem serà allò que ja havia crescut abans, durant la tardor, i sempre que es tracti d'aquelles especies en les que no es malmet la part comestible amb les gelades, a no ser que es tracti d'aquelles espècies en les que són justament les gelades les que les fan més òptimes pel consum, com passa amb les cols de la Cerdanya insubstituïbles per elaborar un saborós trinxat de la Cerdanya.
Podríem dir que l'hort d'hivern és com el nostre frigorífic particular a l'exterior, ni que sigui només de cols i poca cosa més. A l'hort d'hivern el que hi tenim és un gran potencial de verdura per collir a la primavera, que ens vindrà quan s'allarguin les hores diàries de llum solar i sobretot pugin les temperatures. Aleshores tot allò començarà a créixer molt ràpidament, molt més que si ho plantem a la primavera, ni que es tracti de varietats diferents de cicle més curt.
Segons dades del Servei Meteorològic de Catalunya, any 2013, i centrant-nos només en les comarques gironines, i i prenent com exemple una estació meteorològica per comarca, les temperatures mitjanes que es van enregistrar durant els mesos del curs escolar van ser les següents:
| Municipi | Temperatura mensual (en ºC) | Temperatura mensual (en ºC) | Temperatura mensual (en ºC) | Temperatura mensual (en ºC) | Temperatura mensual (en ºC) | Temperatura mensual (en ºC) | Temperatura mensual (en ºC) | Temperatura mensual (en ºC) | Temperatura mensual (en ºC) | Temperatura mensual (en ºC) |
| Municipi | Setembre | Octubre | Novembre | Desembre | Gener | Febrer | Març | Abril | Maig | Juny |
| Torroella de Montgrí | 13,7 | 13,1 | 6,9 | 2,8 | 1,3 | 2,4 | 5,9 | 7,5 | 9,4 | 14,5 |
| Das | 4,2 | 2,6 | -2,2 | -7,7 | -5,9 | -6,2 | -1,6 | -0,6 | 0,7 | 5,2 |
| Banyoles | 14,6 | 13,3 | 6,0 | 3,2 | 2,5 | 2,1 | 5,9 | 7,6 | 9,2 | 13,5 |
| Vilobí d'Onyar | 11,7 | 10,2 | 1,8 | -1,8 | -1,6 | -1,2 | 3,6 | 4,9 | 6,4 | 10,6 |
| Sant Pau de Seguries | 13,6 | 11,6 | 12,1 | 15,1 | 14,3 | 11,3 | 10,5 | 12,2 | 11,1 | 13,1 |
| Girona | 12,4 | 11,2 | 3,3 | -0,6 | -1,0 | -0,3 | 5,0 | 6,5 | 8,3 | 12,1 |
| Olot | 11,8 | 10,4 | 2,5 | -1,1 | -1,0 | -0,9 | 3,8 | 5,3 | 7,4 | |